ΓΡΑΠΤΗ ΕΡΩΤΗΣΗ E-0076/01

υποβολή: Erik Meijer (GUE/NGL) προς την Επιτροπή

(29 Ιανουαρίου 2001)

Θέμα: Συμπληρωματικά μέτρα για τον περιορισμό της μεταφοράς ζώντων ζώων και ενίσχυση των σχετικών ελέγχων.

1. Μπορεί να ανακοινώσει η Επιτροπή εάν από την έκθεση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την εμπειρία που έχουν αποκτήσει τα κράτη μέλη αφ' ότου τέθηκε σε εφαρμογή η οδηγία 95/29/ΕΚ(1) του Συμβουλίου που τροποποιεί την οδηγία 91/628/ΕΟΚ(2) σχετικά με την προστασία των ζώων κατά τη διάρκεια της μεταφοράς(3) συνήγαγε το συμπέρασμα ότι θα πρέπει να ληφθούν συντόμως συμπληρωματικά μέτρα έχονταςπόψη την περιορισμένη προτεραιότητα που τα κράτη μέλη προσδίδουν στην εφαρμογή της οδηγίας, και τα προβλήματα που θέτει η μεταφορά από τρίτες χώρες καθώς και τις δυσχέρειες που παρουσιάζει ο έλεγχος της εφαρμογής των εν ισχύ κανόνων;

2. Με ποιον τρόπο κρίνει η Επιτροπή ότι είναι δυνατόν να επέλθουν τροποποιήσεις στις μεταφορές αλόγων που προορίζονται για σφαγή (140 000 ετησίως) από την Ανατολική Ευρώπη προς τα κράτη μέλη της Ευρωπαϊκής Ένωσης κυρίως δε από την Πολωνία, τις Βαλτικές χώρες, την Ουγγαρία και την Ρουμανία προς την Ιταλία μεταφορά κατά την οποία το επίπεδο προστασίας είναι ανεπαρκές στις χώρες εξαγωγής καθώς και τις χώρες διέλευσης και δεν τηρούνται οι ελάχιστοι κανόνες όσον αφορά τις συνθήκες διαβίωσης των ζώων κατά τη μεταφορά σε μεγάλες αποστάσεις;

3. Προτίθεται η Επιτροπή να περιορίσει ακόμη τη δυνατότητα παράτασης της ανώτατης διάρκειας ταξιδίου κατά τη μεταφορά που έχει ορισθεί σε 8 ώρες στην οδηγία 91/628/ΕΟΚ με τον όρο της χρησιμοποίησης ειδικών οχημάτων, της καθιέρωσης χρόνου ανάπαυσης, και της διανομής ύδατος και τροφής, ή ακόμη και να καταργήσει τη δυνατότητα αυτή, τούτο δε βασιζόμενη εν προκειμένω σε μια μεγάλη αρχή, ήτοι ότι η σφαγή θα πρέπει να πραγματοποιείται εντός ορισμένων ορίων απόστασης και/ή χρόνου αφότου άρχισε η μεταφορά ή αμέσως μετά την πρώτη είσοδο σε κράτος μέλος της Ευρωπαϊκής Ένωσης, γεγονός που θα επέτρεπε την αντικατάσταση της μεταφοράς ζώντων ζώων με τη μεταφορά κρέατος;

4. Εν αναμονή της ενδεχόμενης συνέχισης επιστημονικής μελέτης στον τομέα της μεταφοράς ζώων και της ενδεχόμενης αναθεώρησης της ευρωπαϊκής σύμβασης για την προστασία των ζώων στον τομέα των διεθνών μεταφορών (θέση 65) καθώς και τηςπογραφής της εν λόγω σύμβασης, είναι διατεθειμένη η Επιτροπή να λάβει συντόμως μέτρα για τον περιορισμό των μεταφορών;

5. Είναι επίσης διατεθειμένη η Επιτροπή να μεριμνήσει για τη βελτίωση του ελέγχου όσον αφορά την τήρηση των στόχων για τους οποίους θεσπίστηκαν οι ισχύοντες κανόνες, κυρίως ενισχύοντας τις ανταλλαγές δεδομένων μεταξύ των κρατών μελών καιποχρεώνοντας τους αναγνωρισμένους μεταφορείς ναποβάλουν ανά πάσα στιγμή τα έγγραφα που αποδεικνύουν την έγκριση, την προέλευση της μεταφοράς, τη διάρκεια της μεταφοράς και τις άλλες τεχνικές λεπτομέρειες;

(1) ΕΕ L 148 της 30.6.1995, σελ. 52.

(2) ΕΕ L 340 της 11.12.1991, σελ. 17.

(3) COM(2000)809 της 6.12.2000.

Απάντηση του κ. Byrne εξ ονόματος της Επιτροπής

(15 Μαρτίου 2001)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-0117/01 της κας Paulsen(1).

(1) ΕΕ C 187 E της 3.7.2001, σελ. 189.